CELEX: 22008D0065
Language: sl
Date: 2008-06-06 00:00:00
Title: Sklep Skupnega odbora EGP št. 65/2008 z dne 6. junija 2008 o spremembi Priloge IX (Finančne storitve) k Sporazumu EGP

25.9.2008   
            
            
               SL
            
            
               Uradni list Evropske unije
            
            
               L 257/27
            
         
      SKLEP SKUPNEGA ODBORA EGP
   št. 65/2008
   z dne 6. junija 2008
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu „Sporazum“), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 51/2008 z dne 25. aprila 2008 (1).
            
         
               (2)
            
            
               Direktivo 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij (preoblikovano) (2) je treba vključiti v Sporazum.
            
         
               (3)
            
            
               Direktivo 2006/49/ES Evropskega parlamenta in Sveta z dne 14. junija 2006 o kapitalski ustreznosti investicijskih podjetij in kreditnih institucij (preoblikovano) (3) je treba vključiti v Sporazum.
            
         
               (4)
            
            
               Direktiva 2006/48/ES razveljavlja Direktivo 2000/12/ES Evropskega parlamenta in Sveta (4), ki je vključena v Sporazum in jo je zato treba v okviru Sporazuma razveljaviti.
            
         
               (5)
            
            
               Direktiva 2006/49/ES razveljavlja Direktivo Sveta 93/6/EGS (5), ki je vključena v Sporazum in jo je zato treba v okviru Sporazuma razveljaviti.
            
         
               (6)
            
            
               Direktivi 2006/48/ES in 2006/49/ES sta preoblikovani različici razveljavljenih aktov in zato je treba delno ohraniti trenutne prilagoditve EGP teh aktov –
            
         SKLENIL:
   Člen 1
   Priloga IX k Sporazumu se spremeni:
   
               1.
            
            
               besedilo točke 14 (Direktiva 2000/12/ES Evropskega parlamenta in Sveta) se nadomesti z naslednjim:
               „32006 L 0048: Direktiva 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij (preoblikovano) (UL L 177, 30.6.2006, str. 1).
               Prehodne ureditve, določene v prilogah k Aktu o pristopu z dne 16. aprila 2003 za Ciper (poglavje 2 Priloge VII), Madžarsko (točka 2 poglavja 2 Priloge X), Poljsko (točka 2 poglavja 3 Priloge XII) in Slovenijo (točka 4 poglavja 3 Priloge XIII), se glede Direktive 2000/12/ES smiselno uporabljajo.
               Za namen tega sporazuma veljajo določbe Direktive z naslednjimi prilagoditvami:
               
                           (a)
                        
                        
                           členu 2 se doda:
                           
                                       ‚—
                                    
                                    
                                       na Islandiji za ‚Byggingarsjó sir ríkisins‘.‘;
                                    
                                 
                     
                           (b)
                        
                        
                           člen 10(2) se glasi:
                           ‚Pogodbenica lahko odloči, da kreditne institucije, ki na dan 1. januarja 1994 že obstajajo in katerih kapital ne dosega ravni, predpisanih za začetni kapital v odstavkih 1 in 2 člena 9, lahko nadaljujejo s svojo dejavnostjo. V tem primeru njihov kapital ne sme pasti pod najvišjo stopnjo, ki je bila dosežena z veljavnostjo na dan 2. maja 1992.‘;
                        
                     
                           (c)
                        
                        
                           člena 38(2) in 38(3) se ne uporabljata;
                        
                     
                           (d)
                        
                        
                           kadar koli se pogodbenica odloči začeti pogajanja, kot so omenjena v členu 39 Direktive, to sporoči Skupnemu odboru EGP. Pogodbenice se v okviru Skupnega odbora EGP posvetujejo o poti, ki naj bi jo ubrale, kadar koli je to v medsebojnem interesu.“;
                        
                     
         
               2.
            
            
               besedilo točke 31 (Direktiva Sveta 93/6/EGS) se nadomesti z naslednjim:
               „32006 L 0049: Direktiva 2006/49/ES Evropskega parlamenta in Sveta z dne 14. junija 2006 o kapitalski ustreznosti investicijskih podjetij in kreditnih institucij (preoblikovano) (UL L 177, 30.6.2006, str. 201).
               Za namene tega sporazuma veljajo določbe Direktive z naslednjo prilagoditvijo:
               V drugem pododstavku člena 10(1) se besede ‚dnevu uradnega obvestila iz te direktive‘ nadomestijo z besedami ‚dnevu začetka veljavnosti Sklepa Odbora EGP št. 7/94, s katerim se Direktiva 93/6/EGS vključi v Sporazum‘.“
            
         Člen 2
   Besedilo direktiv 2006/48/ES in 2006/49/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 7. junija 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. junija 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 223, 21.8.2008, str. 49.
   
      (2)  UL L 177, 30.6.2006, str. 1.
   
      (3)  UL L 177, 30.6.2006, str. 201.
   
      (4)  UL L 126, 26.5.2000, str. 1.
   
      (5)  UL L 141, 11.6.1993, str. 1.
   
      (6)  Navedene so ustavne zahteve.